b'\n_START_ARTICLE_\nNaiara Egozkue\n_START_SECTION_\nKlubb\n_START_PARAGRAPH_\nEgozkue startet \xc3\xa5 spille h\xc3\xa5ndball som 11-\xc3\xa5ring, i den lokale klubben Beti Onak Villava. Ti \xc3\xa5r senere, i 2004, fikk hun sin profesjonelle debut da Egozkue skrev under for den spanske toppklubben Itxako._NEWLINE_Med Itxako vant hun den spanske serien fire ganger (2009, 2010, 2011 & 2012) og den spanske cupen tre ganger (2010, 2011 & 2012). I europeisk sammenheng n\xc3\xa5dde klubben finalen av EHF-cupen i 2007/08-sesongen, men tapte mot den russiske klubben Dinamo Volgograd. Sesongen etter var Itxako p\xc3\xa5 nytt i EHF-cupfinalen, som de vant 52\xe2\x80\x9345 sammenlagt mot Leipzig._NEWLINE_Egozkue avsluttet 2010/11-sesongen ved \xc3\xa5 spille Champions League-finale mot Larvik, som Itxako tapte 47\xe2\x80\x9346 sammenlagt. Sesongen etter flyttet Egozkue til Tyskland og signerte for Bayer Leverkusen, hvor hun ble i to \xc3\xa5r f\xc3\xb8r hun flyttet tilbake til hjemlandet og klubben Atl\xc3\xa9tico Guard\xc3\xa9s.\n_START_SECTION_\nLandslag\n_START_PARAGRAPH_\nEgozkue representerte det spanske kvinnelandslaget under H\xc3\xa5ndball-VM 2013, hvor hun scoret fem m\xc3\xa5l p\xc3\xa5 seks kamper._NEWLINE_Hun ble \xc3\xa5ret etter tatt ut i troppen foran H\xc3\xa5ndball-EM 2014.'